Diari Oficial de la Generalitat Valenciana


Sumari del DOGV 5116, del 18-10-2005 (2005/11839)

RESOLUCIÓ de 7 de setembre de 2005, del conseller d'Empresa, Universitat i Ciència, per la qual es disposa la publicació dels cessaments de Roberto Cremades Collado i de Jesús T. Pastor Ciurana i els nomenaments de Cristina Quinto Gomis i de José Mª. Gómez Gras, com a vocals del Consell Social de la Universitat Miguel Hernández d'Elx en representació del Consell de Govern.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/11846


Data del document
:   07-09-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Consell Social d'Universitats
    * Conselleria Empresa, Universitat i Ciència
    * Universitat Miguel Hernández

RESOLUCIÓ de 7 de setembre de 2005, del conseller d'Empresa, Universitat i Ciència, per la qual es disposa la publicació dels cessaments de Roberto Cremades Collado i de Jesús T. Pastor Ciurana i els nomenaments de Cristina Quinto Gomis i de José Mª. Gómez Gras, com a vocals del Consell Social de la Universitat Miguel Hernández d'Elx en representació del Consell de Govern. [2005/X11086]
  
La Llei 2/2003, de 28 de gener, de la Generalitat, de Consells Socials de les Universitats Públiques Valencianes, en l'article 5 disposa que el Consell Social de cada una de les universitats de la Comunitat Valenciana estarà integrat pel president o la presidenta, sis vocals en representació del Consell de Govern de la universitat i els vocals que es designen en representació dels interessos socials.
  
L'Orde de 19 de novembre de 2003, de la Conselleria de Cultura, Educació i Esport, publicada en el DOGV de 9 de gener de 2003, va nomenar Roberto Cremades Collado i Jesús Pastor Ciurana, com a vocals del Consell Social de la Universitat Miguel Hernández d'Elx, elegits pel Consell de Govern de la mateixa universitat en representació de l'alumnat i del professorat respectivament.
  
El Consell de Govern de la Universitat Miguel Hernández d'Elx, en la sessió de data 12 de gener de 2005, va aprovar els nomenaments de Cristina Quinto Gomis i de José Mª Gómez Gras com a vocals del Consell Social en representació de l'alumnat i del professorat respectivament, en substitució de Roberto Cremades Collado i de Jesús Pastor Ciurana.
  
En virtut de l'article 6.2 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, que establix que els nomenaments dels membres no nats del Consell Social en representació del Consell de Govern seran publicats en el Diari Oficial de la Generalitat Valenciana, resolc:
  
Primer
  
Publicar els cessaments, com a vocals del Consell Social de la Universitat Miguel Hernández d'Elx, de Roberto Cremades Collado i de Jesús Pastor Ciurana.
  
Segon
  
Publicar els nomenaments de Cristina Quinto Gomis i de José Mª. Gómez Gras com a vocals del Consell Social de la Universitat Miguel Hernández d'Elx, en representació de l'alumnat i del professorat respectivament.
  
DisposiciÓ final Única
  
La present resolució tindrà efectes l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes, comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació en el Diari Oficial de la Generalitat Valenciana.
  
València, 7 de setembre de 2005.- El conseller: Justo Nieto Nieto.